钦定古今图书集成/明伦汇编/官常典/第725卷 > 马俊
## 钦定古今图书集成/明伦汇编/官常典/第725卷 > 马俊

按《宋史忠义传》：“俊或曰：进太平州慈湖砦兵也。绍兴
二年，砦军陆德、周青、张顺等据州叛，青为谋主，约翌
日尽黥城中少壮，而屠其老弱，然后拥众渡江。俊隶
青左右，得其谋，阴结其徒十人杀贼，然后谕众开门，
其徒许之。俊归语其妻孙氏，与之诀，至南门，伺青出，
上马，斫中颊，九人惧不敢前，俊与妻子皆遇害，青被”
伤卧旬日，贼党散。官军至，德，青遂伏诛。三年赠俊修
武郎，为立祠，号《登勇》。